25 वर्षीय इस्लर फ्लेमेंको डांसर हैं और वह अपने देश में टीवी पर नज़र आती हैं.पिछले साल की मिस यूनिवर्स रहीं अमेरिका की ओलिविया कल्पो ने इस्लर को ताज़ पहना कर ख़िताब से नवाज़ा.इस सौंदर्य प्रतियोगिता में स्पेन की पैट्रिसिया यूरेना रॉड्रिग्स 62वीं मिस यूनिवर्स प्रतियोगिता की पहली उपविजेता रहीं जबकि मिस इक्वाडोर कॉस्टांज़ बेज़ सेकंड रनर अप रहीं.इस सौंदर्य प्रतियोगिता के जजों के पैनल का नेतृत्व अमरीका के रॉक म्युज़िशियन स्टीवन टायलर ने किया.वेनेज़ुएला के राष्ट्रपति निकोलस माडुरो ने ट्विटर पर इस्लर को बधाई दी और उनकी जीत को वेनेज़ुएला की जीत क़रार देते हुए कहा कि अंतिम छह मिस यूनिवर्स में से तीन ख़िताब वेनेज़ुएला के नाम दर्ज़ है. भारत की मानसी मोघे इस प्रतियोगिता के टॉप 10 में अपनी जगह बनाने में कामयाब रहीं, लेकिन वह टॉप पांच के मुकाबले में बाहर हो गईं.इस सौंदर्य प्रतियोगिता का आयोजन रूस की राजधानी मॉस्को के क्रॉकस सिटी हॉल में हुआ. इस प्रतियोगिता के 61 वर्ष के इतिहास में पहली बार इसका आयोजन रूस में किया गया था.पिछले साल इसका आयोजन अमरीका के लास वेगास शहर में किया गया था.मिस यूनिवर्स 2013 प्रतियोगिता में अज़रबैजान पहली बार शामिल हुआ. इस प्रतियोगिता के लाइव प्रसारण को विश्व भर में लगभग एक अरब लोगों ने टेलीविज़न पर देखा.(बीबीसी हिन्दी के क्लिक करें एंड्रॉएड ऐप के लिए आप यहां 



क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)